smcproject/ml-wiki-sentences huggingface dataset:
അഗസ്ത്യമുനിയുടെ വിധിപ്രകാരമുള്ളതെന്നു വിശ്വസിക്കപ്പെടുന്ന ഒരു ആയുർവേദ ഔഷധം.
കാസം, ശ്വാസം, ക്ഷയം, വിഷമജ്വരം, മേഹം, ഗുൽമം, ഗ്രഹണി, അർശസ്, ഹൃദ്രോഗം, അരുചി, പീനസം എന്നീ രോഗങ്ങളുടെ ചികിത്സയിൽ ഇതുപയോഗിക്കാറുണ്ട്.
ചേരുവ
കൂവളവേര്, കുമിഴിൻവേര്, പാതിരി വേര്, പയ്യാഴാന്തവേര്, മുഞ്ഞവേര്, ഓരിലവേര്, മൂവിലവേര്, ചെറുവഴുതിനവേര്, വെൺവഴുതിനവേര്, ഞെരിഞ്ഞിൽ, നായ്ക്കുരണവേര്, ശംഖുപുഷ്പവേര്, കച്ചോലം, കുറുന്തോട്ടിവേര്, അത്തി, തിപ്പലി, ചെറുകടലാടിവേര്, കാട്ടുതിപ്പലിവേര്, കൊടുവേലിക്കിഴങ്ങ്, ചെറുതേക്കിൻ വേര്, പുഷ്കരമൂലം ഇവ ഓരോന്നും രണ്ടു പലം വീതം, യവം 4 ഇടങ്ങഴി, കടുക്ക 100 എണ്ണം.
പാകവിധി
മേല്പറഞ്ഞ മരുന്നുകൾ എല്ലാംകൂടി 20 ഇടങ്ങഴി വെള്ളത്തിൽ കഷായം വയ്ക്കണം.
യവം വെന്തു തുടങ്ങുമ്പോൾ കഷായം ഇറക്കിയശേഷം അതിൽനിന്ന് കടുക്ക മുഴുവൻ പ്രത്യേകം എടുത്തു മാറ്റിവയ്ക്കണം.
കഷായം പിഴിഞ്ഞരിച്ച് ഒരു വാർപ്പിൽ പകർന്നു ഒഴിക്കണം.
കഷായത്തിൽ ഒരു തുലാം ശർക്കര കലക്കി മാറ്റിവച്ചിരുന്ന കടുക്കയും നാഴി പശുവിൻ നെയ്യും നാഴി നല്ലെണ്ണയും ചേർത്തിളക്കി പാകപ്പെടുത്തി ലേഹ്യപാകമാകുമ്പോൾ ഇറക്കിവച്ച് നാഴി തിപ്പലിപ്പൊടി വിതറി ചട്ടുകംകൊണ്ട് നല്ലവണ്ണം ഇളക്കണം.
ലേഹ്യം തണുത്തശേഷം നാഴി തേൻ ചേർത്തു വീണ്ടും ഇളക്കി ഭരണിയിൽ സൂക്ഷിക്കണം.
സേവിക്കൽ
രണ്ടു കടുക്ക എടുത്തു കടിച്ചുതിന്നുകയും കടുക്കയോട് പറ്റിയിരിക്കുന്ന ലേഹ്യം നക്കിതിന്നുകയും വേണം.
ലേഹ്യം മൂന്നുകഴഞ്ച് അളവിൽ ഒരു പ്രാവശ്യം ഉപയോഗിക്കാമെന്ന് സുശ്രുതാചാര്യൻ നിർദ്ദേശിക്കുന്നുണ്ട്.
കടുക്കാ വെന്തതിനുശേഷം പ്രത്യേകം എടുത്തു കുരുകളഞ്ഞ് നെയ്യിൽ വറുത്തരച്ചും ലേഹ്യത്തിൽ ചേർക്കാറുണ്ട്.
ഇപ്രകാരമാണ് കേരളത്തിൽ ചെയ്തുകാണുന്നത്.
ഒരു യോഗത്തിനു 100 കടുക്ക എന്നു പ്രത്യേകം വിധിച്ചിട്ടുണ്ടെങ്കിലും ഒരു കടുക്ക അരപ്പലം എന്ന കണക്കിനു 50 പലം കടുക്ക പൊടിച്ചു കഷായത്തിൽ അരച്ചുചേർത്തും ചിലർ രസായനം തയ്യാറാക്കിവരുന്നുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗസ്ത്യരസായനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇംഗ്ലീഷ് വിലാസം https://ml.wikipedia.org/wiki/Awake !
യഹോവയുടെ സാക്ഷികൾ ലോകവ്യാപകമായി 225 ഭാഷകളിൽ പ്രസിദ്ധികരിക്കുന്ന ഒരു വീക്ഷണ മാസികയാണ് ഉണരുക!
യഹോവയുടെ സാക്ഷികൾ ഉപയോഗിക്കുന്ന നിയമപരമായ കോർപ്പറേഷനായ വാച്ച് ടവർ ബൈബിൾ ആന്റ് ട്രാക്റ്റ് സൊസൈറ്റി ഒഫ് പെനിസിൽവാനിയയുടെ വാൾക്കിൽ ന്യുയോർക്കിലും, മറ്റ് ഇതര ബ്രാഞ്ച് ഒഫീസുകളിലുമുള്ള അച്ചടിശാലകളിലാണ് ഇവ അച്ചടിക്കപെടുന്നത്.
യഹോവയുടെ സാക്ഷികൾ അവരുടെ വീടുതോറുമുള്ള പ്രവർത്തനങ്ങൾക്ക് വീക്ഷാഗോപുരം എന്ന കൂട്ടുമാസികക്കൊപ്പം ഈ മാസിക ഉപയോഗിക്കുന്നു.
വീക്ഷാഗോപുരം മാസിക കഴിഞ്ഞാൽ ലോകത്തിലേക്കും വച്ച് ഏറ്റവും പ്രചാരമുള്ള മാസികയാണ് ഇത്, 9,33,54,000 പ്രതികളാണ് ഒരോ മാസവും ശരാശരി മുദ്രണം ചെയ്യപെടുന്നത്.
ഉണരുക മാസികയുടെ നാലാം പേജിൽ അതിന്റെ  ഉദ്ദേശ്യം ഇപ്രകാരം നൽകിയിരിക്കുന്നു.
ഈ പത്രിക പ്രസിദ്ധീകരിക്കുന്നത് മുഴുകുടുംബത്തെയും പ്രബുദ്ധരാക്കുന്നതിനു വേണ്ടിയാണ്.
ഇതു പ്രധാന സംഭവങ്ങളെക്കുറിച്ചു പ്രതിപാദിക്കുകയും അനേകം രാജ്യങ്ങളിലെ ജനങ്ങളെ സംബന്ധിച്ചു പറയുകയും മതത്തെയും ശാസ്ത്രത്തെയും പറ്റി അപഗ്രഥനം നടത്തുകയും ചെയ്യുന്നു.
മാത്രമല്ല, ഈ പത്രിക ഉപരിതലത്തിനടിയിലേക്കു ചുഴ്ന്നിറങ്ങി ലോക സംഭവങ്ങളുടെ യഥാർഥ അർഥത്തിലേക്കു വിരൽചൂണ്ടുന്നു.
എങ്കിലും, ഇത് എല്ലായ്പോഴും രാഷ്രീയമായി നിഷ്പക്ഷത പാലിക്കുകയും ഒരു വർഗത്തെ മറ്റൊന്നിനുമീതെ ഉയർത്താതിരിക്കുകയും ചെയ്യുന്നു.
അന്ത്യന്തം പ്രധാനമായി, നിയമത്തിനു വില കൽപ്പിക്കാത്ത ഇപ്പോഴത്തെ ദുഷ്ട വ്യവസ്ഥിതിയെ ഉടൻ‌നീക്കി തത്സ്ഥാനത്ത് സമാധാനപൂർണ്ണവും സുരക്ഷിതവുമായ ഒരു പുതിയ ലോകം സ്ഥാപിക്കുന്നതിനെക്കുറിച്ചുള്ള സ്രഷ്ടാവിന്റെ വാഗ്ദാനത്തിൽ ഇതു വിശ്വാസം കെട്ടുപണി ചെയ്യുന്നു.
കണ്ണികൾ ഉണരുക!
മലയാളം പതിപ്പ് ഡൗൺലോട് ചെയ്യുവാനുള്ള ഔദ്യോഗിക വെബ്സൈറ്റ് അവലംബം
ഉഡോൺ താനി
ഉഡോൺ താനി തായ്ലാന്റിലെ ഇസാൻ മേഖലയിലെ നാല് പ്രധാന നഗരങ്ങളിലൊന്നാണ്.
( ഖൊറാത്ത് , ഉബോൺ രാറ്റ്ചതാനി , ഉഡോൺ താനി, ഖോൻ കായെൻ ) എന്നിവയാണ് ഈ നാലു നഗരങ്ങൾ.
ഇവ " ഇസാനിലെ വലിയ നാലുകൾ" എന്ന് അറിയപ്പെടുന്നു).
ഈ നഗരം ഉഡോൺ താനി പ്രവിശ്യ യുടെ തലസ്ഥാനമാണ്.
ഉഡോൺ താനി നഗരം സ്ഥിതിചെയ്യുന്ന ഭൂമിശാസ്ത്രപരമായ സ്ഥാനം 17°25′N 102°45′E ﻿ / ﻿ 17.417°N 102.750°E ﻿ / 17.417; 102.750 ബാങ്കോക്കിൽ നിന്ന് ഏകദേശം 560 കിലോമീറ്റർ അകലെയാണ്.
വടക്കൻ ഇസാനിലെ ഒരു പ്രധാന ഔദ്യോഗിക, വ്യാവസായിത കേന്ദ്രവുംകൂടിയായ ഈ നഗരം ലാവോസ്, തെക്കൻ വിയറ്റ്നാം, തെക്കൻ ചൈന എന്നിവിടങ്ങളിലേക്കുള്ള പ്രവേശന കവാടവുംകൂടിയാണ്.
വിയറ്റ്നാം യുദ്ധകാലത്ത് ഉഡോൺ റോയൽ തായ് എയർ ഫോഴ്സുമായുള്ള ഇതിന്റെ സാമീപ്യം നഗരത്തിന്റെ സമ്പദ്‍വ്യവസ്ഥയെ പുഷ്ടിപ്പെടുത്തി.
ഇവിടെ സ്ഥിതിചെയ്യുന്ന പഴയ കാലത്തെ ബാറുകൾ, കോഫി ഷോപ്പുകൾ, ഹോട്ടലുകൾ എന്നിവ സമൃദ്ധമായ ആ കാലഘട്ടത്തെ ഓർമ്മപ്പെടുത്തുന്നതാണ്.
ഹോട്ടലുകളിൽ അക്കാലത്ത് പാശ്ചാത്യ വിഭവങ്ങൾ വിളമ്പിയിരുന്നു.
ഹോട്ടലുകൾ, നൈറ്റ്ക്ലബുകൾ എന്നിവ കൂണുകൾ പോലെ മുളച്ചുപൊന്തിയിരുന്ന ഇത് അക്കാലത്ത് ഏറ്റവും തിരക്കേറിയ ഒരു നഗരമായിരുന്നു.
സിഐഎ ബ്ലാക്ക് സൈറ്റിലെ ഒരു സ്ഥാനമാണ് ഉഡോൺ താനിയുടെ റോയൽ എയർ ഫോഴ്സ് ബേസ് എന്നാണ് ബിബിസി റിപ്പോർട്ട് ചെയ്തിരിക്കുന്നത്.
ആഭ്യന്തരമായി ഇത് "ഡിറ്റൻഷൻ സൈറ്റ് ഗ്രീൻ" എന്നറിയപ്പെടുന്നതും ഒസാമ ബിൻ ലാദന്റെ മുൻ ലഫ്റ്റനന്റ്മാരിൽ ഒരാളെന്നു കരുതപ്പെടുന്ന 31 കാരനായ സൌദിയിൽ‌ ജനിച്ച പാലസ്തീനിയൻ പൌരനായ അബു സുബൈദയെ ചോദ്യം ചെയ്യാൻ ഉപയോഗിച്ചിരുന്നതുമാണ്.
2014 ഡിസംബറിൽ അമേരിക്കൻ ഐക്യനാടുകളിലെ സെനറ്റ് സെലക്ട് സെലക്ട് കമ്മിറ്റി ഓൺ ഇന്റലിജൻസ് (SSCI) സി.ഐ.എ ടെക്നിക്കുകളെ സംബന്ധിച്ചുള്ള 6,000 പേജു വരുന്ന ഒരു റിപ്പോർട്ടിന്റെ എക്സിക്യൂട്ടീവ് സംഗ്രഹം പുറത്തിറക്കിയിരുന്നു.
എട്ട് മുതിർന്ന തായ് ഉദ്യോഗസ്ഥന്മാർ ഈ രഹസ്യ സൈറ്റിനെക്കുറിച്ച് അറിഞ്ഞിരുന്നുവെന്ന് റിപ്പോർട്ടിൽ വെളിപ്പെടുത്തുന്നു.
2002 ഡിസംബറിൽ ഈ സൈറ്റ് അടച്ചുപൂട്ടി.
ഒരു മുൻകാല റിപ്പോർട്ടിൽ ആരോപിക്കപ്പെട്ടിരുന്നത് ഉഡോൺ താനി പ്രവിശ്യയിലെ ബാൻ ഡങ് ജില്ലയിലെ ഒരു ഗ്രാമീണ പ്രദേശത്തു സ്ഥിതിചെയ്യന്ന വോയിസ് ഓഫ് അമേരിക്ക റിലേ സ്റ്റേഷനാണ് സിഐഎ ബ്ലാക്ക് സൈറ്റെന്നാണ്.
ഉഡോൺ താനിയിൽ ഒരു ഉഷ്ണമേഖലാ സാവന്നാ കാലാവസ്ഥയാണ് (Köppen കാലാവസ്ഥാ തരംതിരിക്കൽ Aw) അനുഭവപ്പെടാറുള്ളത്.
ശിശിരകാലം വരണ്ടതും താരമ്യന ഇളം ചൂടുള്ളതുമാണ്.
ഏപ്രിൽ വരെയുള്ള കാലത്ത് താപനില ഉയരുകയും ചൂടോടുകൂടിയ ശരാശരി പ്രതിദിന പരമാവധി താപനില 36.3 °C (97.3 °F) ആയിരിക്കുന്നതുമാണ്.
മൺസൂൺ കാലം ഇവിടെ ഏപ്രിൽ വൈകി ആരംഭിക്കുകയും ഒക്ടോബർ മാസം വരെ തുടരുകയും ചെയ്യുന്നു.
കനത്ത മഴയുള്ള ഇക്കാലത്ത് പകൽസമയം തണുത്തതാണെങ്കിലും രാത്രികളിൽ ഇളംചൂട് അനുഭവപ്പെടുന്നു.
നഗരത്തിൽ വിശ്വസനീയമായി രേഖപ്പെടുത്തിയിട്ടുള്ള താപനിലകൾ 2.5 °C (36.5 °F) മുതൽ 43.9 °C (111.0 °F)വരെയാണ്.
Udon Thani (1981–2010) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 37.6 (99.7) 39.2 (102.6) 42.0 (107.6) 43.0 (109.4) 41.2 (106.2) 38.7 (101.7) 37.7 (99.9) 36.5 (97.7) 35.8 (96.4) 36.5 (97.7) 37.0 (98.6) 35.6 (96.1) 43.0 (109.4) ശരാശരി കൂടിയ °C (°F) 30.0 (86) 32.5 (90.5) 34.9 (94.8) 36.3 (97.3) 34.4 (93.9) 33.2 (91.8) 32.6 (90.7) 32.0 (89.6) 31.9 (89.4) 31.6 (88.9) 30.7 (87.3) 29.1 (84.4) 32.4 (90.3) പ്രതിദിന മാധ്യം °C (°F) 22.8 (73) 25.3 (77.5) 28.0 (82.4) 29.8 (85.6) 28.9 (84) 28.6 (83.5) 28.2 (82.8) 27.8 (82) 27.6 (81.7) 26.9 (80.4) 24.9 (76.8) 22.4 (72.3) 26.8 (80.2) ശരാശരി താഴ്ന്ന °C (°F) 16.5 (61.7) 18.9 (66) 21.9 (71.4) 24.4 (75.9) 24.8 (76.6) 25.0 (77) 24.9 (76.8) 24.6 (76.3) 24.2 (75.6) 22.9 (73.2) 19.7 (67.5) 16.3 (61.3) 22.0 (71.6) താഴ്ന്ന റെക്കോർഡ് °C (°F) 7.0 (44.6) 9.8 (49.6) 11.4 (52.5) 17.2 (63) 20.5 (68.9) 21.5 (70.7) 21.2 (70.2) 21.1 (70) 21.0 (69.8) 14.2 (57.6) 8.4 (47.1) 4.2 (39.6) 4.2 (39.6) വർഷപാതം mm (inches) 6.3 (0.248) 22.0 (0.866) 49.7 (1.957) 74.1 (2.917) 198.5 (7.815) 229.0 (9.016) 210.9 (8.303) 285.1 (11.224) 239.5 (9.429) 90.1 (3.547) 10.3 (0.406) 2.9 (0.114) 1,418.4 (55.843) ശരാ.
മഴ ദിവസങ്ങൾ 1.7 3.1 5.5 8.0 16.9 19.0 19.6 22.0 17.3 9.5 2.4 1.0 126.0 % ആർദ്രത 65 63 60 63 74 78 78 81 81 76 69 67 71 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 272.8 259.9 275.9 243.0 198.4 156.0 120.9 117.8 144.0 198.4 252.0 257.3 2,496.4 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 8.8 9.2 8.9 8.1 6.4 5.2 3.9 3.8 4.8 6.4 8.4 8.3 6.9 Source # 1: Thai Meteorological Department ഉറവിടം # 2: Office of Water Management and Hydrology, Royal Irrigation Department (sun and humidity) ജനസംഖ്യാ കണക്കുകൾ
ഉഡോൺ താനി പ്രവിശ്യയിലെ ആകെ ജനസംഖ്യയായ 1,572,786 പേരിൽ 399,535 പേരും ഈ നഗരത്തിൽ മാത്രം വസിക്കുന്നവരാണ്.
1900 കളുടെ മധ്യത്തിൽ ഏകദേശം 46,700 വിയറ്റ്നാം യുദ്ധകാല അഭയാർഥികൾ ഉഡോൺ താനി നഗരത്തിലേയ്ക്കു കുടിയേറി.
അവരുടെ പിന്മുറക്കാർ ഇപ്പോഴും ഈ നഗരത്തിൽ താമസിക്കുന്നു.
ഇന്ന്, തായ്ലാന്റിലെ ഏറ്റവും വലിയ വിയറ്റ്നാ സമൂഹം താമസിക്കുന്നത് ഉഡോൺ താനി നഗരത്തിലാണ്.
ചിത്രശാല ചാവോ പു-യാ ക്ഷേത്രം സെൻട്രൽ പ്ലാസ, ഉഡോൺ താനി ഉഡോൺ താനി രാജ്ഭട്ട് സർവ്വകലാശാല Prince Prachak monument Udon Thani city museum Royal Thai Air Force Wing 23 Udon Thani Thai-Chinese Cultural Centre Wat Pothisomphon അവലംബം ↑ ↑ ↑ ↑ ↑ ↑ {{ cite web }} :  CS1 maint: unrecognized language ( link )
ഉഡ്‌സുങ്വ മൌണ്ടൻസ് ദേശീയോദ്യാനം
ഉഡ്‍സുങ്വ മൌണ്ടൻസ്  ദേശീയോദ്യാനം ടാൻസാനിയയിലെ 1,990 ചതുരശ്രകിലോമീറ്റർ (770 മൈൽ 2 ) വിസ്തൃതിയുള്ള ഒരു ദേശീയോദ്യാനമാണ്.
സ്വാഭാവിക ആവാസവ്യവസ്ഥ, ഉഷ്ണമേഖലാ മഴക്കാടുകൾ, മലനിരകളിലെ വനങ്ങൾ, മിയോമ്പോ വുഡ്‍ലാൻറ്, മരങ്ങളില്ലാത്ത വിശാലമായ പുൽമൈതാനങ്ങൾ എന്നിവയടങ്ങിയതാണ് ഈ  ദേശീയോദ്യാനം.
250 മുതൽ 2,576 മീറ്റർവരെ ഉയരത്തിൽ കുത്തനെയുള്ള ലൊഹോമെറൊ കൊടുമുടി , കിഴക്കൻ ആർക്ക് പർവ്വതനിരകളുടെ ഭാഗമായ ഉഡ്‍സുങ്വ പർവ്വതനിരകളോടു കൂടിച്ചേർന്നു നിലനിൽക്കുന്നു.
ഏകദേശം 400-ലധികം പക്ഷി വർഗ്ഗങ്ങൾ, 2500 തരം സസ്യജനുസുകൾ (ഇതിൽ 25 ശതമാനം ഇവിടെമാത്രം കാണപ്പെടുന്നവയാണ്)  കൂടാതെ ആറ് ഇനം സസ്തനികൾ പ്രൈമേറ്റ് വിഭാഗത്തിൽപ്പെടുന്നവയുമാണ്.
ജൈവവൈവിദ്ധ്യത്തിൽ ആഫ്രിക്കയിലെ ദേശീയോദ്യാനങ്ങളിലെ രണ്ടാമത്തെ സ്ഥാനമാണ് ഉഡ്‍സുങ്വ മൌണ്ടൻസ് ദേശീയോദ്യാനത്തിനുള്ളത്.
ചിത്രശാല View from the top of the park.
Numerous mangabey monkeys inhabit the park.
ഉണക്കലരി ഇംഗ്ലീഷ് വിലാസം https://ml.wikipedia.org/wiki/Brown_rice ഉണക്കലരി വീട്ടുമുറ്റത്തെ നെല്ലുണക്കൽ , തൃശ്ശൂരിൽ നിന്നും
പുഴുങ്ങാതെ ഉണങ്ങിയ നെല്ല് കുത്തിയെടുത്ത അരിയാണ് ഉണക്കലരി അഥവാ ഉണങ്ങലരി .
കഞ്ഞി , പാൽക്കഞ്ഞി , പായസം പലഹാരങ്ങൾ എന്നിവ ഉണ്ടാക്കാൻ ഉത്തമമാണ് ഈ വിധത്തിൽ കുത്തിയെടുത്ത അരി.
കേരളത്തിലെ അമ്പലങ്ങളിൽ നൈവേദ്യച്ചോറും ( പടച്ചോറ് )പാൽപ്പായസവുമുണ്ടാക്കാനും വ്രതം  പോലുള്ള ഹൈന്ദവമായ ചില ചടങ്ങുകളിൽ ഭക്ഷണത്തിനായിട്ടും ഇത്തരം അരി നിർബന്ധമാണു്.
കൂടാതെ, ക്ഷേത്രത്തിലേയും ശ്രാദ്ധം തുടങ്ങിയ മതപരമായ ചടങ്ങുകളിലേയും പൂജാദ്രവ്യങ്ങളിൽ ഒന്നായും ഉണങ്ങലരി ഉപയോഗിച്ചുവരുന്നു.
കൊയ്തുകൊണ്ടുവന്ന നെല്ല് ഈർപ്പം പോകുന്നതുവരെ ഏകദേശം രണ്ട് ദിവസത്തോളം ഉണക്കുന്നു.
നന്നായി ഉണങ്ങിയ നെല്ലിലെ പതിരും മറ്റും നീക്കിയ ശേഷം ദീർഘകാലം സൂക്ഷിക്കാനായി പത്തായത്തിലേയ്ക്കോ നെല്ലറയിലേയ്ക്കോ മാറ്റാം.
ഈ നെല്ല് ആവശ്യത്തിനനുസരിച്ച് എടുത്ത് ഉരലിൽ മര ഉലക്കകൊണ്ടു് കുത്തി അരിയാക്കിയാണ് ഉപയോഗിക്കുന്നത്.
നല്ല രീതിയിൽ സൂക്ഷിച്ചാൽ 6 മാസം വരെ ഈ നെല്ല് കേടുകൂടാതെയിരിയ്ക്കും.
ഇതുകൂടി കാണുക പുഴുക്കലരി പച്ചരി നെല്ല്
ഉഡുപ്പി മുല്ല ഇംഗ്ലീഷ് വിലാസം https://ml.wikipedia.org/wiki/Udupi_Jasmine
കർണാടകയിലെ ഉഡുപ്പി ജില്ലയിലെ ശങ്കർപുരയിലും സമീപ പ്രദേശങ്ങളിലും കാണപ്പെടുന്ന ഒരു മുല്ലയിനമാണ് ഉഡുപ്പി മുല്ല ( ഇംഗ്ലീഷ്: Udupi Jasmine) അഥവാ ശങ്കർപുര മുല്ല .
ശങ്കർപുരയിൽ ഈയിനം മുല്ലയുടെ കൃഷിയാരംഭിച്ചിട്ട് നൂറ് വർഷങ്ങൾ മാത്രമേ ആകുന്നുള്ളു.
ഭൂപ്രദേശസൂചിക പദവി നേടിയിട്ടുള്ള ഈ മുല്ല ശങ്കർപുരക്ക് പുറമേ സമീപ പ്രദേശങ്ങളായ ഭട്കൽ, ഷിർവ, ഹേരൂർ, ഇന്നാജേ എന്നിവിടങ്ങളിലും കൃഷി ചെയ്യപ്പെടുന്നു.
വിവരണം ഉഡുപ്പി മുല്ല
പടർന്ന് തഴച്ചു നിൽക്കുന്ന തരത്തിലുള്ള ചെടിയാണ് ഉഡുപ്പി മുല്ലയുടേത്.
മഞ്ഞനിറം കലർന്ന ഇളം പച്ചനിറമാണ് ഇലകളുടേത്.
ചെടിയിൽ നിന്ന് അടർത്തി മാറ്റിയതിനു ശേഷവും കൂടുതൽ ദിവസം നിലനിൽക്കുമെന്നതാണ് ഈ മുല്ലപ്പൂക്കളുടെ പ്രത്യേകത.
മൊട്ടായിരിക്കുന്ന അവസ്ഥയിൽ എടുത്ത പൂവുകൾ മൂന്ന്-നാല് ദിവസങ്ങളോളം പുതുമ നഷ്ടപ്പെടാതെ നിലനിൽക്കും.
ജനുവരി മുതൽ മേയ് വരെയുള്ള മാസങ്ങളാണ് ഉഡുപ്പി മുല്ലയുടെ സീസൺ.
ഉഡുപ്പി ജില്ലയിൽ ഏകദേശം 25,000-ത്തോളം കർഷകർ ഈ മുല്ല കൃഷി ചെയ്യുന്നുണ്ട്.
കർണാടകയിലെ സമുദ്രതീരപ്രദേശങ്ങളിൽ വിശേഷദിനങ്ങളിൽ ക്ഷേത്രങ്ങളിലടക്കം മുഖ്യമായും ഉപയോഗിക്കുന്നത് ഈ മുല്ലയാണ്.
ഇതിനു പുറമേ മുംബൈയിലും ഉഡുപ്പി മുല്ലക്ക് ആവശ്യക്കാരുണ്ട്.
ഉഡുപ്പി ശ്രീകൃഷ്ണ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Udupi_Sri_Krishna_Matha Part of a series on Dvaita Saints Madhvacharya Padmanabha Tirtha Narahari Tirtha Akshobhya Tirtha Jayatirtha Sripadaraja Vyasatirtha Vadiraja Tirtha Vijayendra Tirtha Raghavendra Tirtha Haridasas Purandara Dasa Kanaka Dasa Vijayadasa Gopaladasa Literature List of works by Madhvacharya List of works by Jayatirtha List of works by Vijayendra Tirtha List of works by Vadiraja Tirtha Mathas Ashta Mathas of Udupi Uttaradi Matha Vyasaraja Matha Holy Places Mantralayam Pajaka Udupi Tirupati Kumbakonam Nava Brindavana Hinduism portal ക സ തി
കർണ്ണാടകയിലെ ഉഡുപ്പിയിലുള്ള ഒരു ഹൈന്ദവ ആരാധനാകേന്ദ്രമാണ് ഉഡുപ്പി  ശ്രീകൃഷ്ണ മഠം (ഉഡുപ്പി ശ്രീകൃഷ്ണക്ഷേത്രം).
ഒരു ആശ്രമാന്തരീക്ഷത്തിലാണ് ക്ഷേത്രം സ്ഥിതി ചെയ്യുന്നത്.
പ്രധാന ക്ഷേത്രത്തിന് സമീപത്തായി ഏകദേശം ആയിരത്തിലേറെ വർഷം പഴക്കമുള്ള ഉഡുപ്പി അനന്തേശ്വര ക്ഷേത്രം ഉൾപ്പെടെ നിരവധി ആരാധനാകേന്ദ്രങ്ങളുണ്ട് .
ക്ഷേത്രത്തിന്റെ പ്രധാന നിർമ്മിതികളെല്ലാം കരിങ്കല്ലിലാണ്.
എങ്കിലും, ഇപ്പോഴത്തെ നവീകരണപ്രവർത്തനങ്ങളിൽ കോൺക്രീറ്റ് നിർമ്മിതികളുമുണ്ട്.
ക്ഷേത്രത്തിനു കിഴക്കുഭാഗത്തുള്ള വിശാലമായ കുളവും അതിലെ ശിൽപ്പങ്ങളും ശ്രദ്ധേയമാണ്.
പതിമൂന്നാം നൂറ്റാണ്ടിൽ, വൈഷ്ണവ സന്യാസിയായിരുന്ന ജഗദ്ഗുരു മധ്വാചാര്യർ ആണ് ഉഡുപ്പി ശ്രീകൃഷ്ണക്ഷേത്രം നിർമ്മിച്ചത് .
വൈഷ്ണവ മത സന്യാസിയായിരുന്ന ഇദ്ദേഹം ദ്വൈതവേദാന്ത ഗുരുകുല സ്ഥാപകനും കൂടിയായിരുന്നു.
ഗോപീചന്ദത്തിൽ ഉടുപ്പി ശ്രീകൃഷ്ണനെ പ്രതിഷ്ഠിച്ചത് മധ്വാചാര്യർ ആണെന്ന് വിശ്വസിക്കുന്നു.
അദ്ദേഹം രചിച്ച തന്ത്രസാര സംഗ്രഹത്തിൽ, വിഗ്രഹം പശ്ചിമാഭിമുഖമായി (പടിഞ്ഞാറോട്ട് അഭിമുഖമായി) പ്രതിഷ്ഠിച്ചതായി രേഖപ്പെടുത്തിയിട്ടുണ്ട്.
മറ്റ് അഷ്ടമഠങ്ങളിലേയും പ്രതിഷ്ഠ പടിഞ്ഞാറോട്ട് ദർശനമായി തന്നെയാണ്.
കിഴക്ക് ഭാഗത്തേക്കാണ് ക്ഷേത്രദർശനമെങ്കിലും കൃഷ്ണദർശനത്തിന് തെക്ക്  ഭാഗത്തുള്ള "നവഗ്രഹ ദ്വാരവും" കനകന ദ്വാരവും ഉണ്ട് .
ഇപ്പോൾ അഷ്ടമഠങ്ങളുടെ നിയന്ത്രണത്തിലാണ് ക്ഷേത്രസമുച്ചയം പേജാവർ മഠം , പുത്തിഗെ മഠം , പലിമരു മഠം , അഡമരു മഠം , സോധെ മഠം , കണിയൂർ മഠം , ഷിരൂർ മഠം കൃഷ്ണപുര മഠം എന്നിവയാണ് ഈ എട്ട് മഠങ്ങൾ.
വിശ്വാസികളിൽ നിന്ന് ലഭിക്കുന്ന ഭണ്ഡാര വരുമാനവും അഷ്ടമഠങ്ങളിൽ നിന്നുള്ള സാമ്പത്തിക സഹായവുമാണ് ക്ഷേത്ര ചെലവുകൾ നികത്തുന്നത്.
ക്ഷേത്രത്തിന് വമ്പിച്ച ഭൂസ്വത്തുക്കൾ ഉണ്ടായിരുന്നുവെങ്കിലും 1975 ലെ ഭൂപരിഷ്കരണ നടപടികളിൽ അവ ഏറിയ ഭാഗവും നഷ്ടപ്പെട്ടു .
ക്ഷേത്തിലെത്തുന്നവർക്കെല്ലാം അന്നദാനം ഒരു പ്രത്യേകതയാണ്.
ക്ഷേത്രത്തോടനുബന്ധിച്ച് നല്ലൊരു ഗോശാല കൂടിയുണ്ട്.
ക്ഷേത്രത്തിലേക്കും ഭക്ഷണശാലയിലേക്കുമുള്ള പാലുൽപന്നങ്ങൾ ഇതിൽനിന്നും ലഭിക്കുന്നു.
ഓരോ രണ്ട് വർഷം കൂടുമ്പോഴും നടക്കുന്ന പര്യായ ആഘോഷത്തിൽ ക്ഷേത്രഭരണം അടുത്ത മഠം അധികാരികൾ ഏൽക്കുന്നു.
മകര സംക്രാന്തി , രഥ സപ്തമി , മാധവ നവമി, ഹനുമാൻ ജയന്തി , ശ്രീകൃഷ്ണ ജന്മാഷ്ടമി , നവരാത്രി മഹോത്സവം , ദസറ , നരകചതുർദശി, ദീപാവലി , ഗീതാജയന്തി എന്നിവ പ്രധാന ആഘോഷങ്ങളാണ് .
ക്ഷേത്രമുറ്റത്തെ ബ്രഹ്മരഥവും രഥോൽസവവും പ്രസിദ്ധമാണ്.
കനക ദാസനുമായുള്ള ബന്ധം
വ്യാസതീർത്ഥരുടെ ശിഷ്യനും സംഗീതജ്ഞനുമായ കനകദാസനും ഉടുപ്പിക്ഷേത്രവുമായി ബന്ധപ്പെട്ട ഒരു ഐതിഹ്യമുണ്ട്.
ജാതീയ വേർതിരിവ് പ്രബലമായിരുന്ന കാലത്ത് ഉടുപ്പിയിലെത്തിയ കനകദാസന് ക്ഷേത്രത്തിനകത്ത് കടക്കുന്നതിനോ വിഗ്രഹദർശനം നടത്തുന്നതിനോ സാധിച്ചില്ല.
ക്ഷേത്രപ്രവേശനത്തിന്  വ്യാസരാജ സ്വാമികൾ നിർദ്ദേശിച്ചിട്ടുപോലും ബ്രാഹ്മണപുരോഹിതർ താഴ്ന്ന ജാതിക്കാരനായ കനകദാസനെ തടഞ്ഞുവെന്നാണ്  പറയപ്പെടുന്നത്.
കൃഷ്ണഭജന നടത്തിയും കീർത്തനങ്ങൾ രചിച്ചും ക്ഷേത്രത്തിന് പടിഞ്ഞാറ്  ഭാഗത്ത് കനകദാസൻ ദീർഘകാലം കഴിഞ്ഞുവെന്ന് പറയപ്പെടുന്നു.
ഇദ്ദേഹത്തിന്റെ കൃഷ്ണാ നീ ബേഗനെ ബാരോ എന്ന കീർത്തനം പ്രസിദ്ധമാണ്.
ഭക്തിസാന്ദ്രമായ കീർത്തനത്തിലാകൃഷ്ഠമായി,   കിഴക്ക് ഭാഗത്തേക്ക് അഭിമുഖമായിരുന്ന ഭഗവാന്റെ വിഗ്രഹം പടിഞ്ഞാറ് ഭാഗത്തേക്ക് തിരിഞ്ഞു എന്നും ആ ഭാഗത്ത് ക്ഷേത്ര ഭിത്തി തകർന്ന് ഒരു ദ്വാരം സൃഷ്ടിക്കപ്പെട്ടുവെന്നും അതിലൂടെ കനകദാസന് ദേവദർശനം ലഭിച്ചുവെന്നും ആണ് ഐതിഹ്യം.
ഈ വാതിലാണ് ഇപ്പോൾ കനകന ദ്വാരം ("Kanakana Kindi") എന്നറിയപ്പെടുന്നത്.
കനകദാസൻ അന്ന് ക്ഷേത്രത്തിന് പടിഞ്ഞാറ് ഒരു ചെറുകുടിലിലാണത്രേ കഴിഞ്ഞിരുന്നത്.
അവിടെ ഇപ്പോൾ ഒരു ഗോപുരം പണി കഴിച്ചിട്ടുണ്ട്.
സംഗീതജ്ഞനുള്ള ഒരു സ്മാരകമായി കനകന കിണ്ടി എന്ന വാതിലും കനകന മന്ദിരം എന്നറിയപ്പെടുന്ന ഗോപുരവും  ഇപ്പോൾ കാണാം.
ഗോപുരത്തോടനുബന്ധിച്ചുള്ള മണ്ഡപത്തിൽ, ഇപ്പോൾ അഖണ്ഡകീർത്തനാലാപനം നടന്നുവരുന്നുണ്ട്.
ജാതീയമായ വേർതിരിവിന്റെ  ഒരു ഐതിഹ്യകഥ ഈ ക്ഷേത്രവുമായി ബന്ധപ്പെട്ട് ഉണ്ടെങ്കിലും, ഇപ്പോൾ ക്ഷേത്രപ്രവേശനത്തിന് നിയന്ത്രണങ്ങളൊന്നുമില്ല.
വിദേശീയർ ഉൾപ്പെടെയുള്ളവർക്ക് തടസ്സമില്ലാതെ പ്രവേശിക്കാം.
ഭക്ഷണശാലയിലും വിവേചനമില്ല.
ചിത്രശാല ക്ഷേത്രത്തിന്റെ കിഴക്കേ വാതിൽ ഗോശാല ക്ഷേത്രത്തിനു മുന്നിലെ രഥം രഥം രഥത്തിന്റെ കീഴ്ഭാഗം അവലംബം പുറംകണ്ണികൾ Udupi Krishna Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Sri Krishna Temple, Udupi Archived 2019-07-22 at the Wayback Machine .
Temples in Udupi Archived 2018-10-03 at the Wayback Machine .
Udupi Shri Krishna photos Udupi Shri Krishna Temple and related information guide Archived 2011-05-22 at the Wayback Machine .
ഫലകം:Holy temples of coastal Karnataka
ഉഡോൺ താനി പ്രവിശ്യ
ഉഡോൺ താനി , വടക്കുകിഴക്കൻ തായ്ലൻഡിലെ ഒരു പ്രവിശ്യയാണ്.
വടക്ക് നോങ് ഖായി , കിഴക്ക് സകോൻ നഖോൺ , തെക്കുകിഴക്ക് കലാസിൻ , തെക്ക് ഖോൻ കായ്ൻ , പടിഞ്ഞാറ് ലോയി , നോങ് ബൌ ലാംഫു എന്നീ പ്രവിശ്യകളാണ് ഇതിന്റെ അതിർത്തികൾ.
11,730 ചതുരശ്ര കിലോമീറ്ററാണ് ഇതിന്റെ വിസ്തീർണം.
തലസ്ഥാനമായ ഉഡോൺ താനി നഗരമാണ് പ്രവിശ്യയിലെ പ്രധാന നഗരം.
ബാങ്കോക്ക് കാലഘട്ടത്തിലാണ് ഉഡോൺ താനി ചരിത്രത്തിൽ പ്രാമുഖ്യം നേടുന്നത്.
വിയെന്റിയെനിലെ അനുവോങ് തായ് ഭരണത്തിനെതിരേ ഒരു വിപ്ലവം നടത്തുകയും അദ്ദേഹത്തിന്റെ സൈന്യം  1826-ൽ നഖോൺ റാച്ചസിമ യിലേയ്ക്കു മാർച്ച് ചെയ്തു.
അദ്ദേഹം ഒരു കൌശലത്തിലൂടെ  പട്ടണം പിടിച്ചടക്കുകയും ചെയ്തു.
എന്നാൽ അദ്ദേഹത്താൽ നഗരം സൂക്ഷിക്കുവാനേൽപ്പിക്കപ്പെട്ട ദുർഗ്ഗസൈനികർക്ക് നഖോൺ റാച്ചസിമയിലെ ഗവർണറുടെ പത്നിയായ ലേഡി മോ യുടെ നേതൃത്വത്തിലുള്ള നിരായുധരായ പ്രാദേശിക ശക്തികൾ അതിശക്തമായ ചെറുത്തുനിൽപ്പുകൾ നടത്തി.
അനുവോങ് സരബുരി വരെ മുന്നേറിയിരുന്നുവെങ്കലും പിന്മാറാൻ നിർബന്ധിതനായിത്തീർന്നു.
തായ് സൈന്യം അദ്ദേഹത്തെ പിന്തുടർന്നു.
ശത്രു സൈന്യത്തിന് ഇന്നത്തെ ഉഡോൺ താനി ക്കു സമീപത്തുള്ള ഒരു ചെറു പട്ടണമായ നോങ് ബുവാ ലാംഫു വിൽവച്ച് തായ് സൈന്യവുമായി ഏറ്റുമുട്ടേണ്ടിവന്നു.
രണ്ടുദിവസത്തെ കഠിനമായ പോരാട്ടത്തിനുശേഷം അനുവോങിന്റെ സൈന്യം പരാജയപ്പെടുകയും ലാവോസിലേക്ക് തുരത്തപ്പെടുകയും ചെയ്തു.
ഒരിക്കൽ ബാൻ മാക് കായെങ് എന്നറിയപ്പെട്ടിരുന്ന ഉഡോൺ താനി, വടക്കുകിഴക്കൻ നഗരമായ ലോവ പുവാനിൽ രൂപമെടുത്ത ഒരു പ്രക്ഷോഭത്തെ അടിച്ചമർത്താനായി പ്രാചക് രാജകുമാരൻ ഒരു സൈനിക കേന്ദ്രമായി ആദ്യകാലത്തു രൂപപ്പെടുത്തിയതായിരുന്നു.
ബാൻ മാക്-കായെങ് എന്ന ഒരു ചെറിയ ഗ്രാമീണ പട്ടണത്തിൽ നിന്ന് വളരെ സാവധാനം ഇതു വളരുകയും ഇന്നത്തെ ആധുനിക നഗരമായ ഉഡോൺ താനിയായി മാറുകയും ചെയ്തു.
ഈ പ്രവിശ്യ അതിന്റെ ചരിത്രാതീത കാലത്തെ പുരാവസ്തു ഗവേഷണ പ്രദേശമായ ബാൻ ചിയാങിന്റേയും അതിലെ വെങ്കല യുഗത്തിലെ അവശിഷ്ടങ്ങളുടേയും പേരിലാണ് ഏറ്റവും കൂടുതലായി അറിയപ്പെടുന്നത്.
ഇത് ഉഡോണിന് ഏകദേശം 50 കിലോമീറ്റർ (31 മൈൽ) കിഴക്കായുള്ള ഒരു കുഗ്രാമമാണ്.
തായ്ലാൻഡിന്റെ വരണ്ട വടക്കുകിഴക്കൻ സംസ്ഥാനങ്ങളെ അപേക്ഷിച്ച് കാർഷിക ഉൽപ്പന്നങ്ങളുടെ കൂടുതൽ തിരക്കുപിടിച്ച വിപണങ്ങളിൽ ഒന്നായിരുന്നു ഉഡോൺ താനി.
വിയറ്റ്നാം യുദ്ധകാലത്ത് അമേരിക്കൻ ഐക്യനാടുകൾ ഒരു സംയുക്ത മിലിട്ടറി ബേസ് Z എന്ന നിലയിൽ ഇവിടെ ഉഡോൺ റോയൽ തായ് എയർ ഫോഴ്സ് ബേസ് നിർമ്മിച്ചത് 1960 കളിൽ പ്രദേശം അതിന്റെ ഏറ്റവും വലിയ സാമ്പത്തിക കുതിപ്പു നടത്തുവാൻ കാരണമായി.
മിൽ ഗിബ്സ്ന്റെ സിനിമയായ “ എയർ അമേരിക്ക ”യിൽ ഉഡോൺ നഗരവും ഇവിടുത്തെ എയർബേസിന്റെ ദൃശ്യങ്ങളും ഉൾക്കൊള്ളുന്നു.
തായ്ലൻഡിലേയും ലാവോസിലേയും സി.ഐ.എയുടെ കമ്യൂണിസ്റ്റ് വിരുദ്ധ പ്രചരണത്തിന്റെ മേഖലയിലെ ഏറ്റവും വലിയ അടിത്തറയും ഉഡോൺ താനി പ്രവിശ്യയായിരുന്നു.
അമേരിക്ക ഈ ബേസിന്റെ നിയന്ത്രണം 1976 ൽ റോയൽ തായ് എയർ ഫോഴ്സിനു കൈമാറിയെങ്കിലും അതിന്റെ സാന്നിദ്ധ്യം മൂന്നു തരത്തിൽ ഉഡോണിനെ ബാധിച്ചിരുന്നു.
ഒന്നാമതായി പ്രാദേശക ജനതയ്ക്ക് നല്ല രീതിയിലുള്ള പ്രതിഫലം ലഭിച്ചതു കൂടാതെ അവർക്ക് അടിസ്ഥാനപരമായ ഇംഗ്ലീഷ് സംഭാഷണം പഠിക്കുവാൻ സാധിച്ചു.
ഇത് അവരെ പുറംലോകത്ത് കൂടുതൽ മൂല്യമുള്ളവരാക്കി മാറ്റുകയും വലിയൊരു വിഭാഗം ആളുകൾ പശ്ചിമേഷ്യൻ എണ്ണപ്പാടങ്ങളിലും മറ്റും ജോലിക്കായി പോകാനിടയാകുകയും ചെയ്തു.
രണ്ടാമതായി, ഈ ബേസ് അമേരിക്കയുമായുള്ള ദീർഘകാലബന്ധം ഊട്ടയുറപ്പിക്കുന്നതിനു സഹായകമാകുകയും ഒരു യു.എസ്. കോൺസുലേറ്റ് ഉഡോണിൽ തുറക്കുന്നതിനു വഴിതെളിക്കുകയും ചെയ്തു (1995 ൽ ഇത് അടച്ചുപൂട്ടി).
ഏറ്റവും പ്രധാനമായി, ബേസും കോൺസുലേറ്റും ഈ നഗരത്തെ വടക്കുകിഴക്കൻ മേഖലയിലെ ഒരു പ്രധാന പ്രാദേശിക കേന്ദ്രമാക്കി മാറ്റുകയും ഇന്നും അതു തുടരുകയും ചെയ്യുന്നു.
സമീപ വർഷങ്ങളിൽ വലിയ പൊട്ടാഷ് നിക്ഷേപം കണ്ടെത്തിയതിന്റെ പേരിൽ ഉഡോൺ താനി അന്താരാഷ്ട്ര ശ്രദ്ധ പിടിച്ചു പറ്റിയിരുന്നു.
മേഖല ഈ ധാതുവിന്റെ പ്രധാന കയറ്റുമതിക്കാരാകുമെന്ന ചിലർ പ്രതീക്ഷിക്കുന്നു.
എന്നിരുന്നാലും, ഖനനത്തിനെതിരെയുള്ള പൊതുജനങ്ങളുടെ എതിർപ്പുകൾ കാരണം ഖനനത്തിന് ആവശ്യമായ അംഗീകാരങ്ങൾ ലഭിക്കുന്നതിൽ കാലതാമസം വരുന്നു.
ഖനന കമ്പനിയുടെ പാരിസ്ഥിതിക ആഘാതം വിലയിരുത്തൽ (EIA) ഭൂഗർഭജലത്തിന്റെയും മണ്ണിന്റെയും ലവണത്വം വർദ്ധിക്കുന്നത്, മണ്ണിടിയൽ പോലെയുള്ള പ്രശ്നങ്ങളെ നേരിടുന്നതിനു പര്യാപ്തമല്ലായെന്ന് നിർദ്ദിഷ്ട ഖനി സൈറ്റ് സ്ഥിതിചെയ്യുന്ന ഗ്രാമത്തിനു സമീപം ജീവിക്കുന്ന പല ഗ്രാമവാസികളും ഭയപ്പെടുന്നു.
വരുമാനത്തിനായി നെൽകൃഷിയെ ആശ്രയിക്കുന്ന പ്രാദേശിക സമൂഹങ്ങളുടെ സാമ്പത്തിക സ്ഥിരതയ്ക്ക് ഈ ഖനികൾ ഒരു ഗൌരവതരമായ ഭീഷണിയാണ്.
നിലവിലുള്ള ഒരു പൊട്ടാഷ് മൈനായ ഉഡോൺ നോർത്ത് മൈൻ പ്രാദേശിക ജനങ്ങളുടെ എതിർപ്പിനെ ക്ഷണിച്ചുവരുത്തുന്നതാണ്.
ഉണക്കമീൻ ഉണക്കമീൻ
മീൻ ഉണക്കിയതിനെയാണ് ഉണക്കമീൻ എന്ന് പറയുന്നത്.
സാധാരണയായി ചാള , മത്തി , ചെമ്മീൻ, സ്രാവ് തുടങ്ങിയ മീനുകളാണ് ഉണക്കാറുള്ളത്.
മീനുകൾ ഉപ്പ് തേച്ചാണ് ഉണക്കാറ്.
ഉണക്കമീൻ മാസങ്ങളോളം കേടാകാതെ സുക്ഷിക്കാം.
സൂര്യന്റെ ചൂടും കാറ്റും ഉപയോഗിച്ച് വെളിം പ്രദേശത്തു ഉണക്കുന്നത് പുരാതന കാലം മുതൽ മീനിനെ സംരക്ഷിക്കുന്നതിനായി പരിശീലിച്ചിരുന്നു.
ഉണക്കി സൂക്ഷിക്കാവുന്ന മീനുകൾ ചാള ചെമ്മീൻ സ്രാവ് കൊഴുവ കുറിപ്പുകൾ അവലംബം Dried fish എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Cod: A Biography of the Fish That Changed the World .
ISBN 0-8027-1326-2 .
ഉഡുപ്പി റോമൻ കത്തോലിക്കാ രൂപത ഇംഗ്ലീഷ് വിലാസം https://ml.wikipedia.org/wiki/Uduppi_Diocese ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
റോമൻ കത്തോലിക്കാ സഭയിലെ കർണ്ണാടകയിലെ ഒരു രൂപതയാണ് ഉഡുപ്പി രൂപത .
ബാംഗ്ലൂർ അതിരൂപതയുടെ കീഴിലുള്ള മംഗലാപുരം രൂപത വിഭജിച്ചാണ് പുതിയ രൂപത 2012-ൽ നിലവിൽ വന്നത്.
ബെനഡിക്ട് പതിനാറാമൻ മാർപാപ്പായാണ് രൂപത സ്ഥാപിച്ചത്.
ഷിമോഗ രൂപതയുടെ മെത്രാനായ റവ.
ഡോ.ജെറാൾഡ് ഐസക് ലോബോയാണു രൂപതയുടെ മെത്രാൻ .
ഉഡുപ്പിയ്ക്കു സമീപമുള്ള കാള്ളിയാൻപുർ ഔർ ലേഡി ഓഫ് മിറക്കിൾസ് ദേവാലയമാണു രൂപതയുടെ കത്തീഡ്രൽ.
ഉഡുപ്പി, കാർക്കള, കുന്ദാപുരം എന്നീ ജില്ലകൾ പുതിയ രൂപതയുടെ കീഴിലാണ്.
രൂപതയിൽ 1,06,149 അംഗങ്ങളും 46 ഇടവകകളും 58 വൈദികരും 28 സന്യാസ വൈദികരും 225 സന്യാസിനികളുമുണ്ട്.
ഉഡെഗെയ്‍സ്കായ ലെജെൻഡ നാഷണൽ പാർക്ക്
റഷ്യൻ ഫാർ ഈസ്റ്റിലെ മദ്ധയ് സിഖോട്ടെ-അലിൻ മലനിരകളിൽ സമ്പന്നമായ കോണിഫറസ്-ഡെസിഡ്യൂസ് കാടുകൾ ഉൾപ്പെടുന്ന ഒരു നാഷണൽ പാർക്കാണ് ഉഡെഗെയ്സ്കായ ലെജെൻഡ നാഷണൽ പാർക്ക്.
അൽബിഡോ ഇംഗ്ലീഷ് വിലാസം https://ml.wikipedia.org/wiki/Albedo Percentage of diffusely reflected sunlight in relation to various surface conditions
ഒരു വസ്തുവിന്റെ പ്രതല പ്രതിഫലനശേഷിയുടെ പരിമാണമാണ് അൽബിഡോ .
ലാറ്റിൻ പദമായ അൽബിഡോയുടെ അർത്ഥം വെളുപ്പ് എന്നാണ്.
അത് അൽബസ് എന്ന പദത്തിൽനിന്ന് ഉണ്ടായതാണ്.
ഒരു വസ്തുവിന്റെ പ്രതലം പ്രതിഫലിപ്പിക്കുന്ന വികിരണത്തിന്റെ അളവും അതിൽ പതിച്ച വികിരണത്തിന്റെ അളവും തമ്മിലുള്ള അനുപാതമാണ് അൽബിഡോ.
ഇത് ശതമാനകണക്കിലാണ് സാധാരണ പറയുന്നത്.
പൂജ്യം മുതൽ ഒന്നുവരെയുള്ള അളവുകോലാണ് ഇതിന് ഉപയോഗിക്കുന്നത്.
വികിരണം പൂർണ്ണമായി ആഗിരണം ചെയ്യുന്ന കറുത്ത പ്രതലത്തിന്റെ അൽബിഡോ പൂജ്യവും വികിരണം പൂർണ്ണമായി പ്രതിഫലിപ്പിക്കുന്ന വെളുത്ത പ്രതലത്തിന്റെ അൽബിഡോ ഒന്നുമായിരിക്കും.
അൽബിഡോ വികിരണത്തിന്റെ ആവ‍ൃത്തിയെ ആശ്രയിച്ചിരിക്കും.
അൽബിഡോ സാധാരണയായി ദൃശ്യപ്രകാശത്തിന്റെ ഏകദേശ പ്രതിഫലനശേഷിയാണ് കാണിക്കുന്നത്.
ലാംബേർഷ്യൻ പ്രതലങ്ങൾക്ക് ഒഴികേ അൽബിഡോ പൂർണ്ണമായും പതനവികിരണത്തിന്റെ ദിശയെ ആശ്രയിച്ചിരിക്കും.
ലാംബേർഷ്യൻ പ്രതലങ്ങൾ എല്ലാദിശയിലും വികിരണങ്ങൾ ചിതറിക്കുന്നതിനാൽ അവയുടെ അൽബിഡോ പതനവികിരണത്തിനെ ആശ്രയിക്കുന്നില്ല.
ഒരു പ്രതലത്തിന്റെ വികിരണ പ്രതിഫലന സ്വഭാവത്തിനെ വ്യക്തമായി സൂചിപ്പിക്കുന്നതിന് ഉഭയദിശാ പ്രതിഫലന വിതരണ ഫങ്ഷൻ  ആവശ്യമാണ്.
എന്നാൽ അൽബിഡോ ഒരു ആദ്യധാരണ രൂപീകരിക്കുന്നതിന് വളരെ സഹായകമാണ്.
1760 ൽ ഫോട്ടോമെട്രിയ എന്ന പുസ്തകത്തിൽ ജോഹാൻ ഹെൻറി ലാബേർട്ട് ആണ് അൽബി‍ഡോ ആദ്യമായി ഉപയോഗിച്ചത്.
അൽബിന റൂയിസ് റിയോസ് ഇംഗ്ലീഷ് വിലാസം https://ml.wikipedia.org/wiki/Albina_Ruiz
ഒരു പെറുവിയൻ പരിസ്ഥിതി പ്രവർത്തകയും സാമൂഹിക പ്രവർത്തകയും സാമൂഹിക സംരംഭകയുമാണ് അൽബിന റൂയിസ് റിയോസ് .
പെറുവിലെ ലിമ ആസ്ഥാനമായി പ്രവർത്തിക്കുന്ന ഒരു നോൺ പ്രോഫിറ്റ് പരിസ്ഥിതി ആരോഗ്യ സ്ഥാപനമായ Ciudad Saludable ന്റെ സ്ഥാപകയും നേതാവും വേൾഡ് ഇക്കണോമിക് ഫോറത്തിന്റെ ഷ്വാബ് ഫൗണ്ടേഷൻ ഫെലോയുമാണ് അവർ.
വ്യാവസായിക എഞ്ചിനീയറിംഗിൽ പ്രാവീണ്യം നേടിയ നാഷണൽ യൂണിവേഴ്സിറ്റി ഓഫ് എഞ്ചിനീയറിംഗിലെ അവരുടെ ക്ലാസ്സിലെ ഏക സ്ത്രീ റൂയിസ് ആയിരുന്നു.
പിന്നീട് റിക്കാർഡോ പാൽമ യൂണിവേഴ്‌സിറ്റിയിൽ നിന്ന് ഇക്കോളജിയിലും എൻവയോൺമെന്റൽ മാനേജ്‌മെന്റിലും എംഎയും ബാഴ്‌സലോണയിലെ റാമോൺ ലുൾ യൂണിവേഴ്‌സിറ്റിയിൽ നിന്ന് കെമിസ്ട്രിയിൽ പിഎച്ച്‌ഡിയും നേടി.
പെറുവിൽ ഒരു വിദ്യാർത്ഥിയായിരിക്കുമ്പോൾ ശേഖരിക്കപ്പെടാത്ത ഗാർഹിക മാലിന്യങ്ങൾ മൂലമുണ്ടാകുന്ന ആരോഗ്യ-പാരിസ്ഥിതിക പ്രശ്‌നങ്ങളിൽ അവർ പ്രവർത്തിക്കാൻ തുടങ്ങി.
ലിമയിലെ കോനോ നോർട്ടെ പരിസരത്ത് റൂയിസ് തന്റെ ജോലി ആരംഭിച്ചപ്പോൾ, പ്രതിദിനം 600 മെട്രിക് ടൺ മാലിന്യം ഉത്പാദിപ്പിക്കപ്പെട്ടിരുന്നു.
അതിൽ പകുതി മാത്രമാണ് നഗരത്തിലെ ശേഖരണ സേവനം ശേഖരിച്ചത്.
ബാക്കിയുള്ളത് വൃത്തിഹീനമായ കൂമ്പാരങ്ങളിൽ അടിഞ്ഞുകൂടുകയോ പൊതുവഴികളിലും ഒഴിഞ്ഞ സ്ഥലങ്ങളിലും ഉപേക്ഷിക്കുകയോ ചെയ്തു.
പെറുവിൽ ഉടനീളമുള്ള മറ്റ് പട്ടണങ്ങളിലും ഈ സാഹചര്യം നിലനിന്നിരുന്നു.
അവിടെ മാലിന്യങ്ങൾ നദികളിലേക്ക് തള്ളുന്നത് പലപ്പോഴും കുടിവെള്ള വിതരണത്തെ മലിനമാക്കുന്നു.
തന്റെ തീസിസ് എഴുതിയതിന് ശേഷം, പെറുവിന് ചുറ്റുമുള്ള നഗര-ഗ്രാമീണ കമ്മ്യൂണിറ്റികൾക്ക് ഒരു മാതൃകയായി വർത്തിക്കുമെന്ന് പ്രതീക്ഷിക്കുന്ന ഒരു പുതിയ കമ്മ്യൂണിറ്റി നിയന്ത്രിത മാലിന്യ ശേഖരണ സംവിധാനത്തിനായി റൂയിസ് ഒരു ആശയം കൊണ്ടുവന്നു.
2001-ൽ അവർ Ciudad Saludable എന്ന ഗ്രൂപ്പ് സ്ഥാപിച്ചു.
അത് മാലിന്യ ശേഖരണം ലാഭകരമായ ബിസിനസ്സാക്കി മാറ്റാൻ ലക്ഷ്യമിട്ടുള്ള ഒരു സാമൂഹിക സംരംഭമാണ്.
മാലിന്യങ്ങൾ ശേഖരിക്കുന്നതിനും സംസ്കരിക്കുന്നതിനും പ്രാദേശിക ബിസിനസ്സ് ഉടമകളെ സംഘം പരിശീലിപ്പിക്കുന്നു.
ദീർഘകാലാടിസ്ഥാനത്തിൽ ഉയർന്ന തൊഴിലില്ലായ്മ നിരക്ക് ഉള്ള ഒരു കമ്മ്യൂണിറ്റിയിൽ തൊഴിൽ നൽകുന്നു.
റൂയിസ് ബിസിനസുകളെ അവരുടെ സ്റ്റാർട്ടപ്പ് ഘട്ടത്തിൽ സഹായിച്ചു.
ഏകദേശം 1.50 യുഎസ് ഡോളറിന്റെ സേവനത്തിന് പ്രതിമാസ ഫീസ് ഈടാക്കുകയും മാർക്കറ്റിംഗ് സ്കീമുകളിൽ പുതിയ സ്റ്റാർട്ടപ്പുകളെ സഹായിക്കുകയും ചെയ്തു.
ഒരു മാർക്കറ്റിംഗ് കാമ്പെയ്‌ൻ, സേവനങ്ങൾ ഉപയോഗിക്കാൻ അവരെ പ്രോത്സാഹിപ്പിക്കുന്നതിനും അവർക്ക് കൃത്യസമയത്ത് പണം നൽകുന്നതിനുമായി കുടുംബങ്ങൾക്ക് സമ്മാന കൊട്ടകൾ വിതരണം ചെയ്തു.